இந்த புறநிலையான பகைநிலைகளின் மிக கவனிக்கப்பட வேண்டிய அம்சம், சீனாவுடன் ஏற்பட இருக்கும் நேரடி மோதலாகும். ஏனெனில் 2020 வாக்கில் இனப் பொருளியலானது யு.எஸ்.இன் பொருளியலைப் போல மும்மடங்கு பெரிதாக இருக்கும் என்று தாராளவாத பொருளியலாளர் இப்போதே அறிவித்துள்ளார்கள். அத்தகைய வாய்ப்புகளை எதிர்கொள்ளும் நிலையில் வாசிங்டனில் உள்ள பழைய ‘சீன சார்புக் குழு’ முன் எப்போதையும்விட இன்று அதிக செயலூக்கத்துடன் உள்ளது. இந்நிலை, கடற்படையின் இரண்டாம் துணைத்தலைவரும் பாதுகாப்புத் தகவல் மையத்தின் தலைவரும் ஒரு தனிப்பட்ட கருத்து வெளியீட்டாளருமான யுஜேன் கெரோலை பின்வருமாறு கருத்துக்கூறத் தூண்டியுள்ளது: ‘சீனாவை ஒரு மஞ்சள் அபாயம், தீய ஆற்றல் என்று காட்ட இங்கு ஒரு திட்டமிட்ட முயற்சி நடைபெறுகிறது’. சீனாவுக்கு எதிரான ‘வருமுன் தடுக்கும் தாக்குதல்’ ஒன்றை நடத்துவதன் தேவை பற்றியும் நிறைய பேச்சு நடக்கிறது.